2015|11|30

Tornyospálca Község Önkormányzata

közlemény

**Megvalósult A „Tornyospálca Község Önkormányzat középületeinek energetikai korszerűsítése” projekt**

Tornyospálca középületei 1980 előtt épültek. Az épületek  hőtechnikai követelményei a mai előírásoknak nem felelnek meg. Korszerűsítésük eddig csak részben, vagy egyáltalán nem valósulhatott meg. A projekt keretében valamennyi állandóan használt, fűtött középület energetikailag részben vagy egészében korszerűsödött, passzív energiahatékonysági mutatója javult. A konkrét építészeti tevékenység az épületek külső határolóelemeinek szigetelésével történt, mely révén most már megfelelnek az épületek energetikai jellemzőinek meghatározásáról szóló 7/2006. (V.24.) TNM rendelet előírásainak. Az energia megtakarítás költségcsökkentő tényező hatása az egyik legfőbb számszerűsíthető eredmény, de e mellett a környezeti terhelés csökkentése és a lakosság szemléletformálása további pozitív hozadék.

Konkrét tevékenységek: Az épületek homlokzatainak hőszigetelése átlagosan 16 cm vastagságú polisztirol lap felragasztásával, melyet követően nemes vakolat színezést kap. A padlón eltávozó hó mennyiségét a lábazat polisztirol lapokkal történő szigetelésével csökkentettük. A mennyezet szigetelését a födémre helyezett 20-25 cm üveggyapot-paplan terítéssel oldtuk meg. A nyílászárókat korszerű, hőszigetelt ablakokra, ajtókra cseréljük.

A projekt elsődleges célcsoportja az épületeket napi rendszerességgel használók, benne dolgozó, tanuló, ügyintéző lakosok. Másodlagos célcsoport a település teljes lakossága, akik az épületeket alkalomszerűen látogatják.

Projektben érintett épületek:

Óvoda (Kossuth utca 94. és Ady köz 1.)

Általános iskola (Mándoki u. 4-6.)

Faluház (Mándoki u. 14.)

Polgármesteri hivatal Rákóczi u. 23.

Egészségház (Újfalusi u. 3.)

Az energetikai korszerűsítés hatására évente 1923,38 GJ energia megtakarítás keletkezik, mely átszámolva 6 708 721 Ft fűtési költségcsökkenéssel jár. A felhasznált tüzelőanyag csökkentése az üvegház hatású gázok éves kibocsátását 108,45  t-val csökkenti Tornyospálcán.

**További információ:**

[www.tornyospalca.hu](http://www.tornyospalca.hu)

PR szervezet: Project Expert Kft.

E-mail: info@projectexpert.hu